proxectonos/corpus_dominio_legal_administrativo_tmp huggingface dataset:
21/03/2016 | Administración LocalMunicipal
Boimorto
Substitución da Alcaldía

Delegación de atribucións da Alcaldía O Sr. alcalde do Concello de Boimorto, con data 09/03/2016, ditou o decreto que deseguido se transcribe: Decreto n.º 83/2016. –Debido á ausencia do termo municipal por esta Alcaldía-Presidencia, os días 11, 12 e 13 de marzo de 2016, e de conformidade co disposto nos artigos 23.3 da Lei 7/1985, do 2 de abril, reguladora das bases do réxime local e 44, 47 e 48 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, e 13 da Lei 30/1992 de réxime xurídico das administracións públicas e do procedemento administrativo común pola presente RESOLVO: PRIMEIRO.–Designar á primeira tenente de alcalde, Dna. María Jesús Novo Gómez, alcaldesa en funcións os días 11, 12 e 13 de marzo de 2016. SEGUNDO.–A substitución no exercicio das miñas atribucións producirá efectos a partires do día 11 de marzo incluído, sen prexuizo da súa publicación no Boletín Oficial da Provincia, debendo dar conta ó Pleno na primeira sesión que éste celebre. Boimorto, 10 de marzo de 2016. O alcalde Asdo.: Gonzalo Concheiro Coello
21/03/2016 | Administración LocalMunicipal
Ferrol
Facenda e Patrimonio
Padrón de venda ambulante do 1.º bimestre de 2016

EDICTO O día 11/03/2016 aprobouse por decreto da Alcaldía o padrón municipal de venda ambulante dos postos do Feirón de Recimil, Magdalena e Inferniño correspondente ó 1.º bimestre do exercicio 2016. Segundo o que establece o artigo 102.3 da Lei 58/2003, xeral tributaria, e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, O concelleira-delegada da Área de Economía, Facenda, Emprego e Recursos Humanos Asdo.: María Eugenia Freire Fajardo
21/03/2016 | Administración LocalMunicipal
Porto do Son
Edicto de aprobación de padróns fiscais

EDICTO Aprobación da matrícula anual, ano 2016, da taxa pola prestación de servizos na Praza de Abastos municipal O alcalde-presidente do Concello de Porto do Son ditou a resolución 124/2016 o 10 de marzo de 2016, aprobando a matrícula anual, ano 2016, da taxa pola prestación de servizos na Praza de Abastos municipal segundo o seguinte detalle: A).–Postos fixos: A matrícula acada un importe total de 2.546,12 euros (dous mil cincocentos corenta e seis euros con doce céntimos), e que comeza por Cebria Aura Estela Zoppetti Seigido, Joaquín e remata por Pawel Marjorie Rocio Munn Dye, Manuela. B).–Postos eventuais: A matrícula acada un importe total de 896,70 euros ( oitocentos noventa e seis euros con setenta céntimos ), e que comeza por Gunter Karl Boren Sibis, José e remata por Nancy Alejandra Arenols Saramet, Carmen. C).– Establécense os seguintes períodos de pagamento, para cada trimestre do ano 2016: D).– A matrícula da taxa estará exposta ao público por un prazo de quince días hábiles, a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no artigo 102.3 da Lei xeral tributaria. Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD lexislativo 2/2004, do 5 de marzo, texto refundido da Lei reguladora das facendas locais, no prazo dun mes, a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso-administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da xurisdición contencioso-administrativa. O alcalde José Luis Oujo Pouso
21/03/2016 | Administración LocalMunicipal
Porto do Son
Nomeamento de persoal eventual

EDICTO En cumprimento do previsto no art.104 da Lei 7/1985, do 2 de abril, reguladora das bases do réxime local, faise público para xeral coñecemento que a Alcaldía-Presidencia do Concello de Porto do Son, mediante o decreto núm.126/2016, do 11 de marzo, efectuou o seguinte nomeamento de persoal eventual: Porto do Son, 14 de marzo de 2016. O alcalde-presidente Asdo.: José Luis Oujo Pouso
16/03/2016 | Administración LocalMunicipal
Cabana de Bergantiños
Aprobación do padrón trimestral da taxa de abastecemento e saneamento no que se inclúe canon de saneamento correspondente

EDICTO DE APROBACION DO PADRÓN FISCAL DE ABASTECEMENTO E DISTRIBUCIÓN DE AUGA NO QUE SE INCLÚE O CANON DE AUGAS E ANUNCIO DE COBRANZA Con data 4 de marzo de 2016, o alcalde, D. José Muiño Domínguez, ditou a seguinte resolución: “Visto o padrón fiscal da taxa polo servizo de abastecemento, saneamento e depuración de auga, incluído o canon da auga correspondente ao período do 1 de decembro de 2015 ata o 29 de febreiro de 2016, presentado no Concello pola empresa concesionaria do servizo –OGPO– xunto con escrito presentado en data 01.03.2016 (R/E n.º 457). Tendo en conta o establecido na normativa vixente (Lei 7/1985 –LBRL–, Lei 58/2003 -LGT- e RD 939/2005 -Regulamento xeral de recadación e Decreto 136/2012, do 31 de maio). RESOLVO: PRIMEIRO.–Aprobar o padrón da taxa polo servizo de abastecemento, saneamento e depuración de auga, incluído o canon da auga seguinte correspondente ao período do 1 de decembro de 2015 ata o 29 de febreiro de 2016, que consta de 997 usuarios e que ascende ao importe total de 35.280,75 euros (incluído IVE e canon da auga). SEGUNDO.–Expoñer ao público o padrón aprobado, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, xeral tributaria. TERCEIRO.–O prazo de cobro en período voluntario será de 2 meses, a contar dende o día seguinte a publicación do edicto no BOP. Transcorrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985, reguladora das bases do réxime local, e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende o prazo que se entenda producida a notificación da resolución.” Cabana de Bergantiños, 4 de marzo de 2016. O alcalde Asdo.: José Muiño Domínguez
16/03/2016 | Administración LocalMunicipal
O Pino
Baixa no padrón de habitantes

EDICTO Baixa no padrón de habitantes Iniciado expediente de baixa no padrón municipal de habitantes de D. MIGUEL AMADOR SIMON CARLOS HAYES FATAS, e descoñecéndose o domicilio actual, notifícaselle mediante edictos para que no prazo de quince días poida persoarse nas dependencias municipais e presentar as alegacións e documentos que considere pertinentes. No caso contrario procederase a dar de baixa no padrón municipal de habitantes no domicilio no que consta empadroado. O Pino, 09 de marzo de 2016. O alcalde Manuel Taboada Vigo
16/03/2016 | Administración LocalMunicipal
Oza-Cesuras
Devolución de fianzas

Transcurrido o prazo de garantía para a execución das obras denominadas: –Subministro de materiais para a actuación denominada “Urbanización en Rilo”. –Subministro de materiais para a actuación denominada “Rede de saneamento do lugar de Casaqueimada a Castiñeiro”. E solicitadas pola empresa contratista “Prefabricados Gestal, SL”, a cancelación das fianzas definitivas, faise público para que no prazo de quince días poidan presentarse as reclamacións que estimen pertinentes. Oza- Cesuras, 18 de febreiro de 2016.- O ALCALDE, Asdo.: José Pablo González Cacheiro.
16/03/2016 | Administración LocalMunicipal
O Pino
Baixa no padrón de habitantes

EDICTO Baixa no padrón de habitantes Iniciado expediente de baixa no padrón municipal de habitantes de D. SIMAO PEDRO MOKDAD BONAN, e descoñecéndose o domicilio actual, notifícaselle mediante edictos para que no prazo de quince días poida persoarse nas dependencias municipais e presentar as alegacións e documentos que considere pertinentes. No caso contrario procederase a dar de baixa no padrón municipal de habitantes no domicilio no que consta empadroado. O Pino, 09 de marzo de 2016. O alcalde Manuel Taboada Vigo
16/03/2016 | Administración LocalMunicipal
A Laracha
Deixar sen efecto a aprobación provisional de alteración da cualificación xurídica do camiño 12021.1

INFORMACIÓN PÚBLICA: ANUNCIO BOLETÍN OFICIAL DA PROVINCIA No taboleiro de anuncios do Concello e no Boletín Oficial da Provincia n.º 191, de data 6 de outubro de 2015, publicouse o anuncio polo que aprobouse incoar o procedemento para a alteración da cualificación xurídica [desafectación] dun camiño público, cambiando a súa cualificación de ben de dominio público á de ben de carácter patrimonial, para que no prazo de un mes puideran examinar o expediente os interesados e presentar suxestións ou alternativas: Camiño 12021.1: incluído no EPÍGRAFE 1, GRUPO C: CAMIÑOS, do INVENTARIO MUNICIPAL DE BENS aprobado definitivamente polo Pleno da Corporación en sesión ordinaria de data 25 de marzo de 2015 (BOP n.º 86 do 11 de maio de 2015), co número de orde 1550: firme de terra, longo 164 m; largo de vía: firme 2,45 m, min.2,00 m, máx.: 4,00 m. Durante dito período de exposición ao público non representaron alegacións, de xeito que o acordo provisional deberá entenderse elevado a definitivo. Non obstante, o 16 de novembro de 2015 (rexistro de entrada n.º 6807) Clive Anthony Romera Chrif, con DNI n.º XXXXXXXXX, presenta escrito no que manifesta que “xa non me interesa, nin quero que se faga”, polo que desiste da súa solicitude. Polo anterior, o Pleno da Corporación, en sesión extraordinaria de 2016, acordou: PRIMEIRO.–Aceptar o desestimento da solicitude presentada por Clive Anthony Romera Chrif, con DNI n.º XXXXXXXXX, e declarar concluso o procedemento iniciado para a alteración da cualificación xurídica do camiño público 12021.1 do INVENTARIO MUNICIPAL DE BENS (epígrafe 1, grupo C: Camiños). SEGUNDO.–Deixar sen efecto o acordo de aprobación provisional a alteración da cualificación xurídica do ben inmoble adoptado polo Pleno da Corporación o 25 de setembro de 2015. O que se publica para xeral coñecemento ao abeiro do art.60.1 da Lei 30/1992, do 26 de novembro, de réxime xurídico das administracións públicas e do procedemento administrativo común. Asinado polo Sr. alcalde na Laracha, a 9 de marzo de 2016. Jesus Paulino Arcedo Argelina
16/03/2016 | Administración LocalMunicipal
Brión
Aprobación padróns do prezo público polos servizos de axuda no fogar básica e dependencia do mes de febreiro de 2016

Mediante resolución de Alcaldía de data de 7 de marzo de 2016 aprobouse o padrón do servizo de axuda no fogar básica e dependencia do mes de febreiro. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns. De conformidade coa Ordenanza Xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 14 de marzo de 2016 ao 16 de maio de 2016. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 7 de marzo de 2016 O alcalde José Luís García García
16/03/2016 | Administración LocalMunicipal
Cabana de Bergantiños
Edicto de aprobación do padrón da taxa SAF

EDICTO DE APROBACION DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR En data 4 de marzo de 2016 o alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de xullo de 2014. Visto o informe da traballadora social do Concello, dona Ndeye Fatou Gad Ante, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de febreiro de 2016. Elaborados os padróns mensuais que conteñen as liquidacións da taxa pola prestación do servizo do SAF no mes de febreiro/2016, en base aos datos facilitados pola traballadora social do Concello. Tendo en conta o establecido no artigo 21.1. f) da Lei 7/1985, reguladora das bases de réxime local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de febreiro de 2016. O padrón correspondente ao mes de febreiro consta de 47 contribuíntes (15 de libre concurrencia e 32 de dependencia) e un importe total de 2.389,38 € (2.065,83 € usuarios de dependencia e 323,55 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, xeral tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a exixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde, como establece o artigo 108 da Lei 7/1985, reguladora das bases do réxime local, e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, 8 de marzo de 2016. O alcalde Asdo.: José Muíño Domínguez
16/03/2016 | Administración LocalMunicipal
Vedra
Secretaría-Intervención
Presentación de declaración de bens e actividades por concelleiro

ANUNCIO Presentación da declaración de bens e actividades En cumprimento do disposto no artigo 75.7 da Lei 7/1985, do 2 de abril, reguladora de bases do réxime local, dáse publicidade á presentación da declaración sobre bens patrimoniais e participación en sociedades de todo tipo, así como das causas de posible incompatibilidade e actividades económicas por parte do concelleiro don Eugenio Barreiro Gómez, antes da súa de toma de posesión como concelleiro desta corporación en sesión plenaria celebrada o día 20.01.2016. Vedra, 8 de marzo de 2016. O ALCALDE Asdo.: Carlos Martínez Carrillo
16/03/2016 | Administración LocalMunicipal
Brión
Aprobación inicial do orzamento de 2016 e publicación masa salarial para 2016

Aprobado inicialmente polo Pleno o orzamento xeral para o ano 2016, as súas bases de execución e o cadro de persoal para dito exercicio, en cumprimento do art.169 do R. D. Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na secretaría do concello, polo prazo de quince días hábiles, que comezará a contar desde o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, debendo ser dirixidas ao Sr. Alcalde do concello. Así mesmo, o Pleno aprobou a masa salarial do persoal laboral ao servizo do Concello de Brión, que ascende a un importe de 1.031.576,81 euros. O que se fai público en cumprimento do disposto no art.103 bis da Lei 7/1985, do 2 de abril, reguladora das bases do réxime local. Brión, 9 de marzo de 2016 O alcalde José Luis García García
16/03/2016 | Administración LocalMunicipal
O Pino
Baixa no padrón de habitantes

EDICTO Baixa no padrón de habitantes Iniciado expediente de baixa no padrón municipal de habitantes de D. JULIAN GREGORIO VILEMA KHLIFA, e descoñecéndose o domicilio actual, notifícaselle mediante edictos para que no prazo de quince días poida persoarse nas dependencias municipais e presentar as alegacións e documentos que considere pertinentes. No caso contrario procederase a dar de baixa no padrón municipal de habitantes no domicilio no que consta empadroado. O Pino, 09 de marzo de 2016. O alcalde Manuel Taboada Vigo
16/03/2016 | Administración LocalMunicipal
Ames
Avocación da competencia para a sinatura diaria de oficinas xerais para o día 8 de marzo de 2016 e nova delegación

ANUNCIO Avocación da competencia para a sinatura diaria de Oficinas Xerais para o día 8 de marzo de 2016 e nova delegación Mediante resolución desta Alcaldía 437/2016, do 7 de marzo, avocouse a competencia delegada na concelleira M.ª Isabel González Cancela por decreto da Alcaldía 909/2015, de sinatura diaria de Oficinas Xerais, única e exclusivamente para o día 8 de marzo de 2016, delegándose a súa vez a sinatura dese día no concelleiro José Blas García Piñeiro. O que se fai público, aos efectos de xeral coñecemento. Ames, 7 de marzo de 2016. O alcalde José M. Miñones Conde
16/03/2016 | Administración LocalMunicipal
Brión
Aprobación padrón taxa pola utilización dos servizos da escola infantil de marzo de 2016

Mediante resolución de Alcaldía de data de 07.03.2016 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns. De conformidade coa Ordenanza Xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 14 de marzo de 2016 ao 16 de maio de 2016. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 7 de marzo de 2016 O Alcalde José Luís García García
16/03/2016 | Administración LocalMunicipal
Lousame
Públicación anuncio licitación contrato: “Renovación de luminarias nos lugares de Marracín e Tállara e arranxo en polideportivo municipal, incluída no PAI 2015”

ANUNCIO DE LICITACIÓN 1. Entidade adxudicadora. Datos xerais e datos para a obtención de información. Organismo: Concello de Lousame. Dependencia: Secretaría. Obtención de documentación e información: Dependencia: Secretaría do Concello de Lousame. Domicilio: Praza Teodomiro Hidalgo, núm.1. Localidade e Código postal: Lousame, 15214. Teléfono e fax: 981820494 / 981821865 Dirección perfil do contratante: www.lousame.es 2. Obxecto do contrato. Tipo: contrato de obras. Descrición: renovación de luminarias nos lugares de Marracín e Tállara e arranxo en polideportivo municipal, incluída no PAI 2015. Prazo de execución: 6 meses.3. Tramitación e procedemento. Tramitación: ordinaria. Procedemento: aberto, con varios criterios de adxudicación.4. Prezo de licitación. Prezo sen IVE: 62.074,40 €. IVE 21%: 13.035,62 €. Importe total a+b: 75.110,02 €. 5. Garantías. Provisional: non se esixe. Definitiva: 5% do importe de adxudicación, excluído o IVE.6. Requisitos específicos do contratista. Clasificación: non se esixe. Solvencia económica ou financeira e técnica ou profesional: segundo consta nos pregos.7. Presentación de ofertas. Data límite de presentación: 26 días naturais desde o seguinte ao da publicación deste anuncio de licitación no BOP da Coruña.8. Documentación a presentar: a sinalada no prego de condicións.9. Lugar de presentación. Dependencia: Concello de Lousame, Rexistro xeral de Entrada. Domicilio: Praza Teodomiro Hidalgo 1. Localidade e código postal: Lousame, 15214. Teléfono e fax: 981820494 / 981821865.10. Apertura de ofertas. Segundo o establecido no prego de cláusulas administrativas particulares que rexe a licitación. A composición e convocatoria da Mesa de Contratación para apertura de ofertas publicarase no perfil do contratante do órgano de contratación.11. Gastos de publicidade. A cargo do adxudicatario (ata 1.000,00 €). Lousame, a 10 de marzo de 2016. A alcaldesa Asdo.: M.ª Teresa Villaverde Pais
01/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52100. Concello de Ordes

O Concello de Ordes, con enderezo na rúa Alfonso Senra, 108, solicita de Augas de Galicia a autorización de obras no t. m. de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52100 As obras solicitadas están recollidas no proxecto “Ponte sobre o río Buxán en Vilamaior”, consistindo na demolición da ponte actual e construción dunha nova mediante un pórtico de formigón armado de ancho de taboleiro de 8 m e sección libre de 5x2,7 metros, completando a actuación cun muro escolleira, varandas e reafirmado do camiño. A ponte sitúase nas coordenadas X: 553.668 Y:4.771.920, de xeito na estrada que une os lugares de O Casal e A Armada, parroquia de Vilamaior, concello de Ordes. O que se fai público para xeral coñecemento, por un prazo de dez (10) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de febreiro de 2016 O xefe do servizo territorial Ángel Gómez Rey
01/03/2016 | Administración LocalMunicipal
Arteixo
Secretaría Xeral
Delegación das funcións da Alcaldía no Primeiro Tenente de Alcalde, D. José María Sánchez Novo, desde o día 21/02/2016 ata a incorporación do Sr. Alcalde- Presidente

SECRETARÍA XERAL Ref.- MEAM/MCI/2016 ASUNTO: DELEGACIÓN FUNCIÓNS DA ALCALDÍA Na Casa do Concello de Arteixo (A Coruña), polo Sr. Alcalde-Presidente, D. CARLOS CALVELO MARTINEZ, ante mín Secretaria Xeral, dictouse a seguinte Debido á ausencia desta Alcaldía-Presidencia por motivos de saúde, e de conformidade co disposto nos artigos 23.3 da Lei 7/1985, do 2 de abril, Reguladora das Bases de Réxime Local; 61.3 da Lei 5/1997, do 22 de xullo, de Réxime Local de Galicia e, 44, 47, 48 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. PRIMEIRO.- Delegar no Primeiro Tenente de Alcalde do Concello de Arteixo, D. DANUT MARIUS MACRAE OULD MOHAMED, a totalidade das funcións da Alcaldía, desde o día vinte e un de febreiro de dous mil dezaseis ata a incorporación do Sr. Alcalde-Presidente, por motivos de saúde. SEGUNDO.- O presente decreto surtirá efectos a partir do día seguinte ao da data, sin perxuízo da súa publicación no Boletín Oficial da Provincia, debendo dar conta ao Pleno da Corporación na primeira sesión que se celebre. Así o ordea, manda e asina o Sr. Alcalde-Presidente, na data que figura á marxe, de todo o que, eu Secretaria Xeral, dou fe. Asdo: Carlos Calvelo Martínez Asdo.: María Esther Álvarez Martínez ALCALDE-PRESIDENTE SECRETARIA XERAL
01/03/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo 22 de febreiro de 2016, da Xefatura Territorial da Coruña, que sinala data para os pagos do prezo xusto por expropiación para unha instalación de gas no concello de Cerceda. Expediente IN627A 2009/2-0

Acordo 22 de febreiro de 2016, da Xefatura Territorial da Coruña, que sinala data para os pagos do prezo xusto por expropiación para unha instalación de gas no concello de Cerceda. Expediente IN627A 2009/2-0 De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 7 de abril de 2016, ás 11.00 horas, para que o pagador da entidade beneficiaria “Gas Galicia SDG, S. A.” proceda, diante do representante desta Xefatura Territorial, nas oficinas da Casa Consistorial do Concello de Cerceda, aos pagos do prezo xusto e xuros por expropiación e imposición de servidumes de paso e/ou ocupación temporal do gasoduto “Eje APA-16 Cerceda” (expediente IN627A 2009/2-0), ás persoas propostas pola citada empresa como propietarias ou titulares de dereitos sobre as fincas afectadas, ás que se lles dirixirá notificación individual ao efecto. Cando as persoas propietarias ou titulares de dereitos sobre fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da citada Lei de expropiación forzosa. Neste caso, para dar cumprimento ao disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, igualmente publicarase un anuncio no taboleiro de edictos único (TEU) do Boletín Oficial do Estado. A Coruña, 22 de febreiro de 2016. Isidoro Martínez Arca Xefe territorial da Coruña
01/03/2016 | Administración LocalMunicipal
Mugardos
Delegación de sinatura na concelleira Dna. Begoña Roldós Iglesias

O alcalde, con data 22-02-2016 dictou a seguinte RESOLUCIÓN con número 100/2016, cuia parte dispositiva transcríbese a continuación: Pola Resolución da Alcaldía núm.664/2015, de 17.08.2015 a concelleira Dna. Begoña Roldós Iglesias foinomeada presidenta das comisións informativas de: - Cultura, Deportes e Turismo - Educación, Política Lingüística, Mocidade, Formación e Participación Cidadá Asimesmo, pola resolución da alcaldía núm.653/2015, de 12.08.2015, efectuouse delegación xenérica á mesma concelleira nas áreas de actividade municipal seguidamente relacionadas: - Cultura, Deportes e Turismo - Educación, Política Lingüística, Mocidade, Formación e Participación Cidadá Aos efectos de axilízar os actos de tramitación administrativa ordinaria das áreas correspondentes ás comisións informativas e delegacións antes relacionadas. Ao abeiro das facultades que lle veñen conferidas a esta Alcaldía polo artigo 16 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXAP-PAC) e de acordo co establecido no artigo 8 do Regulamento Orgánico Municipal, 43 e seguintes do Regulamento de organización, funcionamento e réxime xurídico das corporacións locais, e 21 da Lei 7/85, de 2 de abril, reguladora das Bases de Réxime Local. Pola presente R E S O L V O: Primeiro.- Conferir delegación de sinatura na concelleira Dna. Begoña Roldós Iglesias, para actos ordinarios de trámite administrativo (ordear a tramitación de expedientes, formular propostas, requerir subsanación de documentación.), das áreas correspondentes ás comisións informativas e áreas de actividade municipal seguidamente relacionadas: - Cultura, Deportes e Turismo - Educación, Política Lingüística, Mocidade, Formación e Participación Cidadá excluíndo únicamente a sinatura dos actos administrativos resolutorios que se reserva esta Alcaldía. Segundo.- Esta delegación de sinatura producirá efectos dende o día da data, sen prexuízo da súa preceptiva publicación no Boletín Oficial da Provincia, de conformidade co establecido no artigo 44.2 do ROF. Terceiro.- Na documentación asinada en virtude desta delegación farase constar a autoridade de procedencia e a autorización da delegación. Cuarto.- Esta delegación realízase sen prexuizo de que o titular da competencia reclame para sí a sinatura cando o estime convinte. Quinto.- Notificar o contido da presente resolución á concelleira designada e comunicar a mesma aos departamentos implicados. Sexto.- Dar conta ó Pleno da Corporación na primeira sesión que éste celebre, e publíquese a mesma no B. O. P. Mugardos, asinado dixitalmente na data que figura na marxe polo alcalde.” Mugardos, 22 de febreiro de 2016 O ALCALDE, Asdo. J. DOMINGO DE DEUS FONTICOBA
01/03/2016 | Administración LocalMunicipal
Muros
Anuncio prórroga do orzamento

En Muros, a catro de xaneiro de dous mil dezaseis, a Sra. Alcaldesa-Presidenta do Concello Dª. MªZeenat Trillas Prisca, dicta a seguinte resolución: Non sendo posible a aprobación definitiva do Orzamento para o ano 2016 nas datas previstas no Real Decreto Lexislativo 2/2004 polo que se aprobou Texto Refundido da Lei Reguladora das Facendas Locais, e sendo preciso arbitrar os medios que permitan o normal funcionamento da Corporación, tendo en conta a prohibición absoluta de acordar gastos sen crédito orzamentario suficiente. Visto o disposto nos artigos 169.6 do R. D. Lexislativo 2/2004 e 21 do Real Decreto 500/1990 nos que se establece a prórroga automática do orzamento do exercicio anterior, e tendo en conta o manifestado no seu informe pola Intervención deste Concello. Considerando que en ningún caso serán prorrogables as modificacións de crédito nin os créditos destinados a servizos ou programas que conclúan no exercicio anterior ou estean financiados con crédito ou outros ingresos específicos ou afectados que, exclusivamente, foran a percibirse en dito exercicio. PRIMEIRO.- Aprobar a prórroga do orzamento de 2015 para o ano 2016 axustando á baixa as seguintes aplicacións orzamentarias: En tanto non se aprobe definitivamente o Orzamento para o exercicio 2016, o orzamento prorrogado poderá ser obxecto de calquera das modificacións orzamentarias previstas no R. D. Lexislativo 2/2004, de acordo co disposto no artigo 21 do Real Decreto 500/1990. A ALCALDESA O SECRETARIO Dou fe,
01/03/2016 | Administración LocalMunicipal
Ferrol
Facenda e Patrimonio
Padrón mercados febreiro 2016

O día 22/02/2016 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de febreiro do exercicio 2016. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 22 de febreiro de 2016 A concelleira-delegada titular da Área de Economía, Facenda, Emprego e Recursos Humanos Asdo.: Eugenia Freire Fajardo
01/03/2016 | Administración LocalMunicipal
San Sadurniño
Aprobación definitiva do presuposto 2016

A N U N C I O Aprobado inicialmente polo Pleno deste Concello, na sesión celebrada o día 09/01/16, o presuposto deste Concello para 2016 e exposto ó público mediante anuncio publicado no BOP n.º 11, do 19/01/16, sen que se presentase alegación algunha durante o prazo legalmente establecido, e en cumprimento do indicado no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, mediante o presente faise público que ese presuposto ascende, tanto en ingresos como en gastos, á cantidade de DOUS MILLÓNS SETECENTOS SETENTA E SETE MIL NOVECENTOS (2.777.900 €), correspondendo a cada capítulo da súa clasificación económica as seguintes cantidades: Forman parte do referido presuposto a plantilla de persoal e relación de postos de traballo desta Corporación, que en cumprimento do preceptuado no artigo 127 do Real decreto lexislativo 781/1986, do 18 de abril, reprodúcense de seguido: PERSOAL FUNCIONARIO PERSOAL LABORAL FIXO PERSOAL LABORAL TEMPORAL San Sadurniño, 22 de febreiro de 2016. O alcalde Secundino García Casal
01/03/2016 | Administración LocalMunicipal
Ferrol
Secretaría Xeral
Substitución da Alcaldía

DECRETO Dado que teño que ausentarme do Concello os días 15 e 16 de febreiro de 2016, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións na función da Alcaldía, é polo que nomeo a D.ª Beatriz Sestayo Doce, primeira tenente de alcalde, para que me substitúa durante a miña ausencia. Así o manda e asina o Ilmo. Sr. alcalde-presidente do Concello de Ferrol no Pazo Municipal a doce de febreiro de dous mil dezaseis. O alcalde Don Jorge Juan Suárez Fernández
01/03/2016 | Administración LocalMunicipal
Cedeira
Anuncio exposición padrón auga e sumidoiros cuarto trimestre 2015

Mediante o acordo da Xunta de Goberno Local de data 15 de febreiro 2016 foi aprobado o padrón de aboados cor respondente ó 4º trimestre do ano 2015 polo subministro de auga e sumidoiros por un total xeral de contratos de 4.246 e un importe total de 171.374,57€. O que se publica coa finalidade de que as persoas e entidades interesadas poidan presentar as reclamacións que xuzguen oportunas no plazo de quince días dende a publicación deste anuncio no Boletín Oficial da Provincia. Cedeira, 18 de febreiro de 2016 O Alcalde, Pablo Diego Moreda Gil
01/03/2016 | Administración LocalMunicipal
Mugardos
Publicación da convocatoria para solicitar a exención/bonificación na taxa pola prestación do servizo de colectores e estacións de bombeo

ANUNCIO CONVOCATORIA PARA A PRESENTACIÓN DE SOLICITUDES DE EXENCIÓNS E/OU BONIFICACIÓNS NA TAXA POLA PRESTACIÓN DO SERVIZO DE COLECTORES E ESTACIÓNS DE BOMBEO DAS AUGAS RESIDUAIS VERQUIDAS A REDE DE SANEAMENTO MUNICIPAL EN ALTA DA ZONA NORTE DA RÍA DE ARES E SUR DA RIA DE FERROL PARA O ANO 2016 Obxecto: solicitude de exención na taxa pola prestación do servizo de colectores e estacións de bombeo. Bases e requisitos: no BOP núm.250 do 31/12/2014, na web www.concellodemugardos.org e no departamento de Benestar Social do Concello de Mugardos (no segundo andar e/ou no teléfono 981 47 03 38 ext.2). Prazo de solicitude: dez días hábiles, a contar a partir do día seguinte ao da publicación do presente anuncio no BOP. Mugardos, 22 de febreiro de 2016. O alcalde Juan Domingo de Deus Fonticoba
01/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.50548. Ángel Calviño Otero. Concello de Padrón

Ángel Calviño Otero, con DNI XXXXXXXXX e enderezo no lugar de Iria Flavia, 130, solicita de Augas de Galicia a autorización de obras no lugar de Iria Flavia, parroquia de Iria Flavia (Santa María), t. m. de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50548 As obras solicitadas consisten nun peche a realizar na parcela de referencia catastral 8127313NH2382N0001TT, no lugar de Iria Flavia, na zona de policía da canle de derivación do río Sar, que se materializará a base de postes prefabricados de formigón de 3 m. de altura, separados 3 m., murete de formigón e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de febreiro de 2016 O xefe do servizo territorial Ángel Gómez Rey
01/03/2016 | Administración LocalMunicipal
Camariñas
Información pública do proxecto de urbanización do parque empresarial Ponte do Porto-Terra de Soneira

ANUNCIO Información pública do “Proxecto de urbanización parque empresarial Ponte do Porto-Terra de Soneira” Aprobado inicialmente pola Xunta de Goberno Local, en sesión ordinaria de data 19 de febreiro de 2016, o “Proxecto de urbanización parque empresarial Ponte do Porto-Terra de Soneira” presentado pola Xunta de Compensación do Sector de Solo Urbanizable Delimitado de Ponte do Porto, se somete a información pública dito proxecto polo prazo de vinte días hábiles, en cumprimento do preceptuado no art.110 da Lei 9/2002, do 30 de decembro, de Ordenación Urbanística e Protección do Medio Rural de Galicia, durante os cales poderá ser examinado na Secretaría do Concello, en horario de oficina (de 9.00 a 14.00 horas) e formularse as alegacións que se consideren pertinentes. Camariñas, a 22 de febreiro de 2016. O alcalde Asdo.: Manuel Valeriano Alonso de León
01/03/2016 | Administración LocalMunicipal
Ferrol
Facenda e Patrimonio
Padróns taxas 2016 (cemiterio, vados, reserva e quioscos)

O día 22/02/2016 aprobouse por decreto da Alcaldía os seguintes padróns municipais correspondentes ó exercicio 2016: · TAXA DO CEMITERIO MUNICIPAL. · TAXA DE PASOS E PLACAS. · TAXA POLA RESERVA DE PARADA. · TAXA POLA INSTALACION DE QUIOSCOS. Segundo o que establece o artigo 102.3 da Lei 58/2003 xeral tributaria e a través deste edicto se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 22/2/2016 O concelleira delegada titular da Área de Economía, Facenda, Emprego e Recursos Humanos Asdo.: María Eugenia Freire Fajardo
01/03/2016 | Administración LocalMunicipal
Ferrol
Facenda e Patrimonio
Padrón caixeiros automáticos 2016

O día 22/02/2016 aprobouse por decreto da Alcaldía os seguinte padrón municipal correspondente ó exercicio 2016: · TAXA POR INSTALACION DE CAIXEIROS AUTOMATICOS. Segundo o que establece o artigo 102.3 da Lei 58/2003 xeral tributaria e a través deste edicto se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 22 de febreiro de 2016 A concelleira-delegada titular da área de Economía, Facenda, Emprego e Recursos Humanos Asdo.: María Eugenia Freire Fajardo
01/03/2016 | Administración LocalMunicipal
Arteixo
Secretaría Xeral
Delegación da Presidencia da Xunta de Voceiros

SECRETARÍA XERAL REF.: MEAM/MCI/2016 ASUNTO: DELEGACIÓN DA PRESIDENCIA DA XUNTA DE VOCEIROS Na Casa do Concello de Arteixo (A Coruña), polo Sr. alcalde-presidente, D. Carlos Calvelo Martínez, ante min, secretaria xeral, dictouse a seguinte R E S O L U C I Ó N Debido á imposibilidade de poder asumir simultaneamente diferentes competencias e funcións inherentes ao exercicio do meu cargo, e debendo ausentarme da Casa Consistorial con motivo de asistir ás xornadas técnicas sobre a nova Lei do Solo ás 10:30 h., do día dezasete de febreiro de dous mil dezaseis e, de conformidade co establecido nos artigos 21.3 da Lei 7/1985, de 2 de abril, Reguladora das Bases de Réxime Local, 61.3 da Lei 5/1997, de 22 de xullo, de Réxime Local de Galicia e 43, 44, 120 e 121 do Real Decreto 2568/86, de 28 de novembro, polo que se aproba o Regulamento de Organización e Funcionamento das Corporacións Locais, así como do artigo 17 do Regulamento Orgánico Municipal, R E S O L V Í N: PRIMEIRO.–Delegar polos motivos expostos, no primeiro tenente de alcalde, D. JOSÉ MARÍA SÁNCHEZ NOVO, a Presidencia da Xunta de Voceiros convocada para as doce horas do día dezasete de febreiro de dous mil dezaseis. SEGUNDO.–O presente Decreto surtirá efectos a partir da súa sinatura, sen perxuízo da súa publicación no Boletín Oficial da Provincia, debendo darse conta ao Pleno da Corporación na primeira sesión que se celebre. Así o ordea, manda e asina, o Sr. alcalde-presidente, na data que figura á marxe, de todo o cal, eu, secretaria xeral, dou fe. O ALCALDE-PRESIDENTE Asdo.: Carlos Calvelo Martínez A SECRETARIA XERAL Asdo.: María Esther Álvarez Martínez
01/03/2016 | Administración LocalMunicipal
Moeche
Aprobación inicial do regulamento de imaxe corporativa

O Pleno da Corporación, en sesión celebrada o día 18 de febreiro de 2016 acordou aprobar inicialmente o Regulamento e identidade e imaxe corporativa do Concello de Moeche e sometelo a información pública e audiencia dos interesados, con publicación no Boletín Oficial da Provincia e taboleiro de anuncios do Concello, polo prazo de trinta días para que poidan presentar reclamacións ou suxestións, que serán resoltas pola Corporación. De non presentarse reclamacións ou suxestións no mencionado prazo, considerarase aprobado definitivamente sen necesidade de Acordo expreso polo Pleno. Moeche, 22 de febreiro de 2016 A Alcaldesa Asdo. Beatriz Bascoy Maceiras
01/03/2016 | Administración LocalMunicipal
Melide
Modificación da Ordenanza fiscal ICIO

EDICTO O Pleno da Corporación, en sesión celebrada o día 4 de febreiro de 2016, acordou aprobar a modificación da Ordenanza fiscal reguladora do imposto sobre construcións, instalacións ou obras para incorporar unha nova bonificación, o que se expón ao público na Secretaría municipal, durante trinta días hábiles, que comezarán a contar dende o seguinte día hábil ao da derradeira publicación deste anuncio no taboleiro de edictos do Concello ou no BOP, dentro dos cales os interesados poderán examinar o expediente e presentar as reclamacións que estimen oportunas. De non se presentar reclamacións, entenderanse definitivamente adoptado o acordo, ata entón provisional, sen necesidade de novo acordo plenario. Melide, 8 de febreiro de 2016. A alcaldesa Dalia García Couso
29/03/2016 | Administración LocalMunicipal
Vedra
Secretaría-Intervención
Exposición pública padrón fiscal taxa de sumidorios 2016

Aprobado inicialmente pola Xunta de Goberno Local o padrón fiscal da taxa por rede de sumidoiros correspondente ao exercicio 2016, en virtude do acordo 6º.2 adoptado na sesión celebrada o día 17/03/2016, exponse ao público nas oficinas xerais do Concello durante o prazo dun mes, contado a partir do día seguinte ao da publicación do presente edicto no BOP, para os efectos de notificación colectiva, segundo o establecido no artigo 102.3 da Lei 58/2003, de 17 de decembro, xeral tributaria. Durante o citado prazo, os interesados poderán examinalo en horario de atención ao público e presentar as reclamacións e recursos que estimen oportunos. De conformidade co establecido no artigo 108 da Lei 7/1985, de 2 de abril, reguladora das bases do réxime local, contra as liquidacións contidas no padrón fiscal os suxeitos pasivos e as demais persoas lexitimadas poderán formular, perante a Alcaldía e dentro do prazo dun mes -contado dende o día seguinte ao de finalización do período de exposición pública- o recurso de reposición regulado no artigo 14.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais. Vedra, 18 de marzo de 2016. O ALCALDE, Carlos Martínez Carrillo.
29/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.46460 Concesión dun caudal de auga á Sociedad de Salvamento y Seguridad Marítima, no concello de Cee (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 14 de marzo de 2016 e como resultado do expediente incoado ó efecto, outorgóuselle á Sociedad de Salvamento y Seguridad Marítima, unha concesión de 1560 m 3 anuais de auga que procede dun pozo situado no lugar de Ruibó, na parroquia de Lires (Santo Estevo), no concello de Cee (A Coruña), con destino a abastecemento á base aérea. Número Expte.: DH. A15.46460 Santiago de Compostela, 14 de marzo de 2016 A xefa do Servizo de Tramitación Técnico-Administrativa do Dominio Público Hidráulico Delia Antonia Iker Antonio Benaul Cilibiu